
Către

BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.3/2018 privind unele măsuri fiscal-bugetare, trimis cu adresa nr. Plx.139 din 26 martie 2018 trimis Comisiei pentru buget, finanţe şi bănci şi Comisiei pentru muncă și protecție socială, pentru dezbatere pe fond, în procedură de urgenţă, Camera Deputaţilor fiind Cameră decizională.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Marius – Constantin BUDĂI
	
	PREŞEDINTE,

Adrian SOLOMON 

RAPORT COMUN

asupra proiectului de Lege pentru aprobarea Ordonanţei de urgenţã a Guvernului nr.3/2018 privind unele măsuri fiscal-bugetare
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci şi Comisia pentru muncă şi protecţie socială au fost sesizate spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.3/2018 privind unele măsuri fiscal-bugetare.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de Lege în ședința din 19 martie 2018.

La dezbaterea proiectului de Lege s-au avut în vedere avizele favorabile ale Comisiei pentru sănătate și familie, Comisiei pentru drepturile omului, culte şi problemele minorităţilor naţionale, Comisiei pentru egalitatea de şanse pentru femei şi bărbaţi, Consiliului Economic și Social și Consiliului Legislativ.
Proiectul de lege are ca obiect de reglementare introducerea unor măsuri în vederea eliminării disfuncţionalităţilor apărute în urma transferului sarcinii fiscale a contribuţiilor sociale de la angajator la angajat. Aceste măsuri se aplică veniturilor din salarii şi asimilate salariilor realizate de categoriile de persoane scutite de la plata impozitului pe venit, fiind reglementate şi aspectele de natură procedurală privind stabilirea şi alocarea contribuţiei de asigurări sociale de sănătate de la bugetul de stat. Proiectul de lege prevede şi modificarea Codului fiscal, în sensul stabilirii unei alte baze de calcul a contribuţiei de asigurări sociale datorate de persoanele fizice care beneficiază de concedii medicale şi de indemnizaţii de asigurări sociale de sănătate.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci şi Comisia pentru muncă și protecție socială şi-au desfăşurat lucrările în şedinţe separate.

Membrii Comisiei pentru muncă și protecție socială au dezbătut proiectul de Lege în şedinţa din 27 august 2018, iar membrii Comisiei pentru buget, finanţe şi bănci în şedinţa din 12 septembrie 2018.

La lucrările Comisiei pentru muncă și protecție socială şi-au înregistrat prezenţa 14 deputați, din totalul de 22 de membrii ai comisiei. La lucrările Comisiei pentru buget, finanţe şi bănci, şi-au înregistrat prezenţa un număr de 22 de deputaţi din totalul de 24 de membri.



La dezbaterea proiectului de Lege au participat, în calitate de invitati, în conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, reprezentanţi ai Ministerului Finanţelor Publice.


În timpul ședinței Comisiei pentru buget, finanțe și bănci, domnul deputat Heiuș Lucian a depus un amendament, care supus la vot a fost respins, regăsindu-se în Anexa care face parte integrantă la prezentul raport.
În urma examinării proiectului de Lege şi a opiniilor exprimate, deputații celor două Comisii, au hotărât cu majoritate de voturi, să propună plenului Camerei Deputaților adoptarea proiectului de Lege pentru aprobarea Ordonanţei de urgenţã a Guvernului nr.3/2018 privind unele măsuri fiscal-bugetare, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Marius - Constantin BUDĂI

	
	 PREŞEDINTE,

Adrian SOLOMON

	SECRETAR,

Andrei POP
	
	SECRETAR,

Violeta RĂDUŢ


	Şef serviciu Giorgiana Ene

Consultant parlamentar Alexandra Nistor
	
	Consilier parlamentar Camelia Revenco


ANEXĂ
Amendament respins
la proiectul de Lege pentru aprobarea Ordonanţei de urgenţã a Guvernului nr.3/2018 privind unele măsuri fiscal-bugetare
	Nr. Crt.
	Forma Legii nr.227/2015 privind Codul fiscal
	Amendamentul propus și autorul acestuia
	Motivarea amendamentului

1.Admitere

2.Respingere
	Camera Decizională

	1.
	Articolul 105

Venituri neimpozabile

(1)Nu sunt venituri impozabile veniturile realizate de persoanele fizice/membrii asocierilor fără personalitate juridică din valorificarea în stare naturală a următoarelor:

a) produse culese din flora sălbatică, exclusiv masa lemnoasă. În cazul masei lemnoase sunt venituri neimpozabile numai veniturile realizate din exploatarea şi valorificarea acesteia în volum de maximum 20 mc/an din pădurile pe care contribuabilii le au în proprietate;

	Litera a) a alin.(1) al art. 105 se modifică și va avea următorul cuprins:

Articolul 105

Venituri neimpozabile

(1)Nu sunt venituri impozabile veniturile realizate de persoanele fizice/membrii asocierilor fără personalitate juridică din valorificarea în stare naturală a următoarelor:

a) produse culese din flora sălbatică, exclusiv masa lemnoasă. În cazul masei lemnoase sunt venituri neimpozabile numai veniturile realizate din exploatarea şi valorificarea acesteia în volum de maximum 20 mc/an din pădurile pe care contribuabilii le au în proprietate, precum și veniturile realizate prin comercializare de către beneficiarii art.2 din Legea nr. 33/1996 privind repunerea în unele drepturi economice a locuitorilor Munţilor Apuseni în limita a 15mc/an de familie.
Autor: 

Corneliu OLAR – Deputat PNL

Lucian HEIUȘ – Deputat PNL
	1.Potrivit Legii nr. 227/2015 privind Codul fiscal, sunt considerate venituri neimpozabile veniturile realizate din exploatarea şi valorificarea acesteia în volum de maximum 20 mc/an din pădurile pe care contribuabilii le au în proprietate, ceea ce exclude situația în care se află locuitorii Munților Apuseni, care, potrivit Legi nr. 33/1996 privind repunerea în unele drepturi economice a locuitorilor Munţilor Apuseni au dreptul să primească de la primari şi ocoalele silvice ale filialelor teritoriale ale Regiei Naţionale a Pădurilor, câte 10 metri cubi material lemnos pe picior, dar nu mai mult de 15 metri cubi de familie în scopul prelucării și comercializării. 

Modificarea propusă va elimina discriminarea fiscală existentă astăzi în Codul fiscal, între persoanele care obțin venituri din comercializarea masei lemnoase din pădurile proprii și beneficiarii de masă lemnoasă, acordată potrivit Legii nr.33/1996. 

2.Prin vot
	Camera Deputaților

